stanford-oval/wikipedia huggingface dataset:
FAD

| FAD |
| --- | --- |

Tunnisteet
CAS-numero:  146-14-5
PubChem CID:  643975
Ominaisuudet
Molekyylikaava:  C27H33N9O15P2
Moolimassa:  785,564 g/mol
FAD eli flaviiniadeniinidinukleotidi (C27H33N9O15P2) on koentsyymi, jolla on tärkeä tehtävä aineenvaihdunnan hapetus-pelkistysreaktioissa. Aineen moolimassa on 785,564 g/mol ja CAS-numero on 146-14-5. FAD pystyy muuntumaan FADH2:ksi (C27H35N9O15P2). FAD:llä onkin tärkeä tehtävä toimia elektronin siirtäjänä monissa aineenvaihdunnan reaktioissa. FAD on riboflaviinin johdannainen.

FADH2 on energiaa kuljettava molekyyli ja sillä on tärkeä tehtävä oksidatiivisessa fosforylaatiossa mitokondriossa. FADH2 pelkistyy FAD:ksi, mikä mahdollistaa sen tuottavan kaksi moolia ATP:tä. Aitotumaisissa FAD:tä pelkistyy eniten sitruunahappokierrossa sekä rasvahappojen betaoksidaatiossa. Sitruunahappokierrossa FAD on osa sukkinaattidehydrogenaasientsyymiä ja betaoksidaatiossa se on asyyli-CoA-dehydrogenaasin koentsyymi.
Monet oksidoreduktaasientsyymit vaativat toimiakseen FAD:tä, joka on niiden protesteettinen ryhmä.
Aiheesta muualla

Tieteen termipankki: FAD | flaviiniadeniinidinukleotidi
PubChem: Flavin adenine dinucleotide (englanniksi)
Human Metabolome Database (HMDB): FAD (englanniksi)
Food Component Database (FooDB): FAD (englanniksi)
DrugBank: Flavin adenine dinucleotide (englanniksi)
Kyoto Encyclopedia of Genes and Genomes (KEGG): Flavin adenine dinucleotide (englanniksi)
FAPSI

FAPSI:n logo.
FAPSI eli Federaation valtiollisen viestinnän ja informaation virasto (ven. Федеральное агентство правительственной связи и информации, Federalnoje agentstvo pravitelstvennoi svjazi i informatsii) oli Venäjän signaalitiedustelupalvelu vuoteen 2003. Palvelu luotiin KGB:n signaalitiedusteluosista Neuvostoliiton hajotessa vuonna 1991. Vuonna 2003 palvelun nimi muutettiin Erikoisviestintä- ja -tiedotuspalveluksi (ven. Служба специальной связи и информации, Služba spetsialnoi svjazi i informatsii). Tämä puolestaan lakkautettiin vuonna 2005 ja sen osat yhdistettiin FSB:hen ja SVR:ään.
Aiheesta muualla

Federation of American Scientists -yhdistyksen sivu aiheesta
Finnhittien kuninkaat

Finnhittien kuninkaat on iskelmälaulajien Danny, Frederik ja Tapani Kansan perustama keikkaryhmä. Kiertueella ollessaan jokainen heistä esittää vuorollaan omia kappaleitaan. Frederik ja Tapani Kansa riitaantuivat kesällä 2016, mutta se ei estänyt kiertuetta. Heidän ensimmäinen kiertueensa alkoi kesällä 2016. Kolmikon keikkailu jatkui vuonna 2017. Frederik kuitenkin joutui jättämään kevätkiertueen alussa konsertteja väliin ja hänet korvasi muutaman konsertin ajan Virve Rosti. Frederik palasi pian takaisin kokoonpanoon ja he kiertue jatkui koko kesän ja talven.
Fair to Midland

| Fair to Midland |
| --- | --- |

Tiedot
Toiminnassa:  1998–2013
Tyylilaji:  Alternative rock & metal, progressiivinen rock
Kotipaikka:   Sulphur Springs, Texas
Laulukieli:  englanti
Jäsenet:  Darroh Sudderth, laulu   Cliff Campbell, kitara   Jon Dicken, bassokitara   Brett Stowers, rummut   Matt Langley, koskettimet  
Entiset jäsenet:  Nathin Seals, bassokitara   Jason Pintler, rummut  
Levy-yhtiö:  Serjical Strike, 2006–   FTF, 2004  
Aiheesta muualla
fairtomidland.com
Infobox OKNimi-testi OK: 
Fair to Midland oli yhdysvaltalainen rock-yhtye joka perustettiin 1998. Yhtye on julkaissut kolme albumia ja yhden EP:n, ja ollut kiertueella muun muassa Dir en greyn, Flyleafin, Alexisonfiren, Saosinin ja As I Lay Dyingin kanssa.
Jäsenet

Darroh Sudderth – laulu
Cliff Campbell – kitara
Jon Dicken – bassokitara
Brett Stowers – rummut
Matt Langley – koskettimet
Jäsenet > Entiset jäsenet

Nathin Seals – bassokitara
Jason Pintler – rummut
Julkaisut > Albumit

The Carbon Copy Silver Lining (2001)
Inter.Funda.Stifle (FTF,  2004)
Fables from a Mayfly: What I Tell You Three Times Is True (Serjical Strike,  12. heinäkuuta 2007)
Arrows & Anchors (E1 Music,  2011)
Julkaisut > EP:t

The Drawn and Quartered (2006)
Aiheesta muualla

Viralliset kotisivut (englanniksi)
Fair to Midland Myspacessa (englanniksi)
Finnish Apostolic-Lutheran Congregation

Lestadiolaisten hajaannukset Pohjois-Amerikassa
Finnish Apostolic-Lutheran Congregation oli ensimmäinen Amerikkaan syntynyt lestadiolaiskirkko. Vuonna 1873 Calumetiin Michiganiin perustettu seurakunta kantoi vuoteen 1879 saakka nimeä Solomon Kortetniemi Lutheran Society (’Salomon Kortetniemen Lutherilainen Seura’) lestadiolaissaarnaaja Salomon Kortetniemen mukaan.
Euroopassa lestadiolaiset ovat halunneet pysyä kansankirkon sisällä, mutta Amerikkaan lestadiolaiset perustivat oman kirkon, koska evankelis-luterilaisen kirkon papit eivät päästäneet lestadiolaisia ehtoolliselle tai lasten kummeiksi. Lakimies neuvoi lestadiolaisia perustamaan oman kirkon.
Vuonna 1892 kirkosta erosi Old Apostolic Lutheran Church ja vuonna 1921 pollarilaisuus.[lähde? ] Vuonna 1928 kirkko jakaantui kahtia ja syntyi Apostolic Lutheran Church ja First Apostolic Lutheran Church.[lähde? ]
Franjo Marković

| Franjo Marković |
| --- | --- |
 Franjo Marković 1884.
Henkilötiedot
Syntynyt: 1845
Kuollut: 1914 (68–69 vuotta)
Ammatti:  kirjailija
Arvonimi: Akateemikko
Kirjailija
Äidinkieli: kroatia
Tuotannon kieli: kroatia
Aiheesta muualla
Löydä lisää kirjailijoitaKirjallisuuden teemasivulta
Franjo Marković (1845–1914) oli kroatialainen runoilija. Hän oli filosofian professorina Agramin yliopistossa. Hän on kirjoittanut romanttisen eepoksen Kohan i Vlasta (1868), historialliset näytelmät Karlo Drački, Benko Bot ja Zvonimir, runokokoelman Iz mladih dana ('Nuoruuden päiviltä', 1884) ja eeppisen idyllin Dom i sviet ('Koti ja maailma'). Lisäksi hän on julkaissut tutkielmia slaavilaisista kirjailijoista.
Aiheesta muualla

Kuvia tai muita tiedostoja aiheesta Franjo Marković Wikimedia Commonsissa
Gaius Julius Caesar Strabo

Gaius Julius Caesar Strabo oli roomalainen poliitikko. Hänen veljensä Lucius Julius Caesar oli merkittävä poliitikko. Strabo eteni urallaan aina ediiliksi asti. Hän oli diktaattori Julius Caesarin isän setä.
Strabon ensimmäinen poliittinen tehtävä oli jäsenenä komiteassa jonka tuli valvoa Lex frumentaria -lain toimeenpanoa vuonna 103 eaa. Strabosta tuli pontifex vuonna 99 eaa., kvestori 96 eaa. ja ediili vuonna 90 eaa.
Sullan kaapattua vallan Strabo yritti päästä valituksi konsuliksi, vaikka cursus honorumin mukaan hänen olisi tullut olla preettori ennen tätä virkaa. Sulla kannatti ilmeisesti Strabon aikomusta. Sullan lähti sotimaan Mithridates VI:ta vastaan vuonna 87 eaa. Sullan vihollinen Marius palasi Roomaan ja hänen veljensä Lucius tapettiin seuranneissa mellakoissa.
Strabon tiedetään kirjoittaneen kolme tragediaa, ja hänet tunnettiin humoristisena oraattorina.
Gaius Julius Caesar (preettori)

Gaius Julius Caesar (noin 135 eaa. – 85 eaa.) oli roomalainen poliitikko ja diktaattori Julius Caesarin isä. Caesarin isä oli Sextus Julius Caesar ja hänen veljensä oli Sextus Julius Caesar. Hänen siskonsa Julia oli naimisissa Mariuksen kanssa.
Caesar eteni urallaan aina preettoriksi asti vuonna 92 eaa. Hänen veljensä Sextus oli konsuli vuonna 91 eaa. Samana vuonna Caesar oli Aasian provinssin maaherrana. Kun Caesar palasi Roomaan syttyi Sullan ja Mariuksen välillä sisällissota. Marius joutui sodassa tappiolle ja tähän loppui myös Caesarin ura. Hän kuoli vuonna 85 eaa. Pisaessa.
Färsaarten kansanäänestys itsenäisyydestä 1946

Färsaarten lippu
Färsaarten kansanäänestys itsenäisyydestä oli Färsaarilla 14. syyskuuta 1946 pidetty kansanäänestys siitä, pitäisikö alueen jäädä osaksi Tanskaa vai itsenäistyä. Kansanäänestyksen tuloksena itsenäistyminen voitti, ja Färsaaret julistautui itsenäiseksi 18. syyskuuta. Tanskan kuningas Kristian X ei kuitenkaan tunnustanut alueen itsenäisyyttä, eikä Färsaaret täten itsenäistynyt, mutta se sai silti lopulta itsehallintooikeuden 30. maaliskuuta 1948.
Tulokset

Kansanäänestyksen tulokset olivat:
Puolesta: 48,7% 5 656 ääntä
Vastaan: 47,2% 5 490 ääntä
Hylätyt äänet: 4,1% 478 ääntä
Frankenthal

| Frankenthal |
| --- | --- |
 vaakuna
 Frankenthal
 Koordinaatit: 49°32′N, 8°21′E 
Valtio:  Saksa
Osavaltio:  Rheinland-Pfalz
Piirikunta:  piiritön kaupunki
Hallinto:  
 – Pormestari:  Martin Hebich (CDU)
Pinta-ala:  
 – Kokonaispinta-ala:  43,88 km²
Korkeus:  96 m
Väkiluku (30.6.2020):  48 758
 – Väestötiheys:  1 111 as./km²
 
 www.frankenthal.de  
Infobox OKVirheellinen NIMI-arvo: 
Frankenthal on kaupunki Rheinland-Pfalzin osavaltiossa lounaisessa Saksassa. Se sijaitsee Wormsin ja Ludwigshafenin kaupunkien välissä ja kuuluu noin 2,4 miljoonan asukkaan Rein-Neckarin metropolialueeseen. Kaupungin pinta-ala on 43,88 neliökilometriä. Kesäkuussa 2020 Frankenthalin väkiluku oli 48 758 ja sen asukastiheys oli 1 111 as./km2.
Frankenthan on niin sanottu piiritön kaupunki (saks. kreisfreie Stadt) eli se ei kuulu mihinkään Saksan piirikunnista.
Historia

Varhaisin tunnettu maininta Frankenthalista on peräisin vuodelta 772, jolloin se tunnettiin nimellä Franconodal. Vuoden 1119 tienoilla kaupungin alueelle rakennettiin augustiiniluostari, josta on nykyisin jäljellä rauniot.
1500-luvun toisella puoliskolla Frankenthaliin asettui Alankomaista saapuneita uskonvainottuja. Frankenthalille myönnettiin viralliset kaupunginoikeudet vuonna 1577. Vuoden 1689 syyskuussa Pfalzin kruununperimyssodassa ranskalaiset joukot sytyttivät kaupungin tuleen tuhoten sen lähes täydellisesti.
Vuonna 1798 ranskalaiset miehittivät kaupungin Ranskan vallankumoussotien aikana. Vuonna 1816 kaupungin hallinta siirtyi Baijerille. Vuonna 1938 kaupungin vuonna 1884 rakennettu synagoga poltettiin maan tasalle niin kutsuttuna kristalliyönä. Vuonna 1943 toisessa maailmansodassa ilmapommitukset tuhosivat kaupungin keskustan suurimmilta osin.
Aiheesta muualla

Kuvia tai muita tiedostoja aiheesta Frankenthal Wikimedia Commonsissa
Frankenthalin verkkosivut (saksaksi)
Wormser Tor Frankenthalissa
Fimbulwinter

| Fimbulwinter Satanic Warmaster |
| --- | --- | --- |

Studioalbumin tiedot
 Äänitetty : Satanic Metal Temple
 Julkaistu: 14. marraskuuta 2014
 Tuottaja(t): Werwolf
 Tyylilaji: black metal
 Kesto: 51.38
 Levy-yhtiö: Werewolf Records
Listasijoitukset
  14.
Satanic Warmasterin muut julkaisut
| Nachzehrer 2010 | Fimbulwinter 2014 | From the Carelian Battlegrounds 2015 |
Fimbulwinter on suomalaisen black metal -yhtye Satanic Warmasterin viides studioalbumi. Se julkaistiin 14. marraskuuta 2014 levymerkillä Werewolf Records.
Albumi nousi Suomen virallisella albumilistalla sijalle 14.
Kappaleet

Fimbulwinter's Spell – 5.01
Funeral Wolves – 5.29
Korppi – 6.20 (Vornat -cover)
When Thunders Hail – 5.00
Dragon's Egg – 6.57
Nuin-Gaer-Faun – 7.15
Winter's Hunger – 7.14
Silent Call of Moon's Temples – 8.22 (instrumentaali)
Kokoonpano

Satanic Tyrant Werewolf ‎– laulu, kitara, kosketinsoitin
Kokoonpano > Vierailevat muusikot

Thaukhnifur ‎– laulu (kappale 3)
Vitterholm ‎– rummut
Nattravn ‎– kitara, kosketinsoitin
Necroterror ‎– basso
Kokoonpano > Muut tekijät

Audioholic ‎– äänittäjä, miksaaja
David Thiérrée ‎– kansikuva
Arvostelut

Imperiumi: 8-/10
Inferno:
Kaaoszine.fi: 9.5/10
Metalliluola: 8½/10
Aiheesta muualla

Albumi Fimbulwinter Encyclopaedia Metallum -sivustolla (englanniksi)
Fimbulwinter discogs.com -sivustolla
Gaius Memmius

Gaius Memmius voi viitata seuraaviin:
Gaius Memmius (100-luku eaa.), vuoden 111 eaa. kansantribuuni
Gaius Memmius (k. n. 49 eaa.), runoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gaius Memmius”, voi hakea sivunnimihaulla, laajalla sivunnimihaulla tai tekstihaulla.
Färsaarten käsipallomaajoukkue

| Färsaarten käsipallomaajoukkue |
| --- | --- |
Liitto:  Färsaarten käsipalloliitto (Hondbóltsamband Føroya)
Maanosaliitto:  EHF
EM-kilpailut
Esiintymiset:  1 (ensimmäiset 2024)
Paras sijoitus:  20. (2024)
Infobox OKNimi-testi OK: 
Färsaarten käsipallomaajoukkue edustaa Färsaaria miesten kansainvälisissä käsipallo-otteluissa. Joukkuetta hallinnoi Färsaarten käsipalloliitto.
Färsaarten maajoukkue on osallistunut aktiivisesti lajin arvoturnausten karsintoihin. Se selviytyi ensimmäisen kerran Euroopan-mestaruuskilpailuihin vuonna 2024. EM-turnauksessa Färsaaret jäi alkulohkossaan neljänneksi eli viimeiseksi hävittyään Slovenialle 29–32, pelattuaan Norjan kanssa tasan 26–26 ja hävittyään Puolalle 28–32.
Vuoden 2010 EM-kilpailujen karsinnoissa Färsaaret oli lohkonsa kuudes ja viimeinen hävittyään kaikki ottelunsa maalierolla 212–346.
Aiheesta muualla

Färsaarten käsipalloliiton kotisivut (fääriksi)
EHF:n maajoukkueet
Alankomaat | Albania | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Färsaaret | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liechtenstein | Liettua | Luxemburg | Makedonia | Malta | Moldova | Montenegro | Norja | Portugali | Puola | Ranska | Romania | Ruotsi | Saksa | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | IVY | Jugoslavia | Neuvostoliitto | Serbia ja Montenegro | Tšekkoslovakia
Freestylehiihdon ja lumilautailun maailmanmestaruuskilpailut 2017 – naisten hypyt

Naisten hypyissä kilpaillaan 9. ja 10. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.
Alkuerät käydään 9. maaliskuuta kello 16:15 lähtien paikallista aikaa, ja finaalit puolestaan 10. maaliskuuta 20:40 lähtien. Puolustavana mestarina kisaan lähtee australialainen Laura Peel.
Frankensteinin muistikirja

| Frankensteinin muistikirja |
| --- | --- |

Kirjailija:  Juha K. Tapio
Kansitaiteilija:  Olli Lyytikäinen
Kieli:  suomi
Genre:  filosofinen romaani, kauhu, metafiktio, päiväkirjaromaani
Kustantaja:  Kirjayhtymä
Julkaistu:  1996
Sivumäärä:  262
Löydä lisää kirjojaKirjallisuuden teemasivulta
Frankensteinin muistikirja on Juha K. Tapion vuonna 1996 julkaistu romaani. Se palkittiin Helsingin Sanomain kirjallisuuspalkinnolla vuonna 1996 parhaana kotimaisena esikoisromaanina.
Juoni

Romaani alkaa 1920-luvun Pariisista, missä kaksi amerikkalaiskirjailijaa, Gertrud Stein ja Ernst Hemingway (virheelliseet kirjoitusasut ovat tarkoituksellisia), löytävät oudon käsikirjoituksen, joka osoittautuu Victor Frankensteinin luoman hirviön kirjoittamaksi päiväkirjaksi. Kirjoittaja asuu Pariisissa ja käyttää itsestään nimeä Frank Stein. Kirjailijat lähtevät tapaamaan olentoa, joka ei lopultakaan ole niin hirviömäinen kuin voisi luulla. Frank Stein, "hirviö ja herrasmies", kertoo heille elämästään sen jälkeen kun oli riitaantunut luojansa kanssa ja lähtenyt tämän linnasta, vaelluksestaan halki 1800-luvun kuohuvan Euroopan ja tapaamisistaan sellaisten kuuluisuuksien kuin Pablo Picasson ja Friedrich Nietzschen kanssa.
Tyyli ja rakenne

Romaani on tyyliltään postmoderni metafiktio. Sen voi myös nähdä kunnianosoituksenakenen mukaan? Mary Shelleylle ja tämän romaanille Frankenstein – uusi Prometheus, jonka vaikutus nykyajan populaarikulttuuriin ja sitä kautta myös ajatteluun on ollut suuri.[lähde? ]
Romaanin rakenne heijastaa Shelleyn romaania sisäkkäisine kertomuksineen. Romaanin pääteemoja ovat faktan ja fiktion monitahoinen suhde sekä kysymys ihmisen identiteetistä ja sen rakentumisesta. Se myös kyseenalaistaa tavanomaisia käsityksiä aitoudesta ja alkuperäisyydestä perimmäisinä arvoina niin taiteessa kuin myös yksilön elämässä. Kuten Frankensteinin hirviö pantiin kasaan kuolleista ruumiinosista, niin myös taideteos koostuu alun perin toisilleen vieraista elementeistä, jotka yhdessä luovat uuden ja elävän kokonaisuuden.[lähde? ]
Kirjallisuutta

Paddon, Seija: Arvostelu romaanista Frankensteinin muistikirja, World Literature Today, Autumn 1997.
Paddon, Seija: Juha K. Tapio's Frankenstein's Notebook and Mary Wollstonecraft Shelley's Frankenstein or, The Modern Prometheus: Whose Monster is he, anyway? Scandinavian-Canadian Studies, Volume 10, 1997, s. 23–33.
The monster reveal’d. Extracts from the novel Frankensteinin muistikirja. Translated by Anselm Hollo. Books from Finland 1/1997.
Flame

Flame tai fleimi on viesti tavallisesti internetin keskustelupalstoissa tai uutisryhmissä, jonka tarkoitus on fleimisodan eli sanasodan synnyttäminen eli häiriön aiheuttaminen. Fleimi on tavallisesti vastaus viestiin, josta ollaan eri mieltä. Usein sisältö on provosoivaa. Flame on englantia ja tarkoittaa liekkiä. Flametus (tai fleimaus) tarkoittaa flame-viestien kirjoittamista, ”bensan heittämistä liekkeihin”.
František Pospíšil

| Mitalit | Mitalit | Mitalit |  |
| --- | --- | --- | --- |
|  František Pospíšil vuonna 2015 |  František Pospíšil vuonna 2015 |  František Pospíšil vuonna 2015 |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Grenoble 1968 | jääkiekko |  |
|  Hopeaa | Innsbruck 1976 | jääkiekko |  |
|  Pronssia | Sapporo 1972 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1972 |  |  |
|  Kultaa | Katowice 1976 |  |  |
|  Kultaa | Wien 1977 |  |  |
|  Hopeaa | Sveitsi 1971 |  |  |
|  Hopeaa | Helsinki 1974 |  |  |
|  Hopeaa | Saksa 1975 |  |  |
|  Pronssia | Tukholma 1969 |  |  |
|  Pronssia | Tukholma 1970 |  |  |
|  Pronssia | Moskova 1973 |  |  |
František Pospíšil (s. 2. huhtikuuta 1944 Unhošť, Tšekkoslovakia) on Tšekkoslovakiaa edustanut jääkiekkoilija, jota pidetään yhtenä kaikkien aikojen parhaista Euroopassa kiekko-oppinsa saaneista puolustajista. Hän saavutti kolme maailmanmestaruutta, kuusi muuta MM-mitalia ja kolme olympiamitalia. Hänet valittiin MM-kilpailujen tähdistökentälliseen vuosina 1972, 1976 ja 1977.
Pospišil pelasi puolustajaparina Oldřich Macháčin kanssa Tšekkoslovakian maajoukkueessa 1960- ja 1970-luvuilla. Pospišil jäi kiinni doping-aineiden käytöstä vuoden 1976 talviolympialaisissa Innsbruckissa. Tapauksen takia Tšekkoslovakia menetti kaksi alkusarjan pistettä. Joukkue selvisi kuitenkin jatkoon.
Saavutukset

Jääkiekon olympiahopea 1968
Jääkiekon olympiapronssi 1972
Jääkiekon olympiahopea 1976
11 jääkiekon maailmanmestaruuskisat 1967–77
Jääkiekon maailmanmestaruudet 1972, 1976, 1977
Tessa Benoit

Tessa Benoit (s. 17. maaliskuuta 1977 Hanover) on entinen yhdysvaltalainen hiihtäjä.
Benoit kilpaili vuosina 1996–2001 Continental Cupissa, jossa hän sijoittui kymmenen parhaan joukkoon yhteensä kymmenen kertaa sekä voitti yhden osakilpailun. Hän osallistui maailmancupissa yhteen kilpailuun, Soldier Hollowin sprinttiosakilpailuun 2001, jossa hän oli sijalla 20. Benoit oli vuoden 1999 MM-kisoissa 5 kilometrin matkalla 73. ja sijoittui Lahden MM-kilpailuissa 2001 sprintissä 42:seksi sekä 10 kilometrillä 54:ksi. Hän oli Salt Lake Cityn olympialaisissa 2002 sprintissä 38. ja 10 kilometrillä 52.
Freestylehiihdon ja lumilautailun maailmanmestaruuskilpailut 2017 – naisten lumilautailun slopestyle

Naisten lumilautailun slopestylessä kilpailtiin 9. ja 11. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.
Alkuerät käytiin 9. maaliskuuta kello 12:35 lähtien paikallista aikaa, ja finaalit puolestaan 11. maaliskuuta 12:00 lähtien. Puolustavana mestarina kisaan lähti japanilainen Miyabi Onitsuka.
Freestylehiihdon ja lumilautailun maailmanmestaruuskilpailut 2019

Freestylehiihdon ja lumilautailun maailmanmestaruuskilpailut 2019 järjestettiin 1.–10. helmikuuta 2019 Park Cityssä ja Deer Valleyssa Utahissa Yhdysvalloissa.
Kisat televisioi Suomessa Yle.
Tessa

Tessa voi tarkoittaa ainakin seuraavia:
Tessa, naisen etunimi
Tessa, Margit Sandemon romaani
Tessa Noël, televisiosarjan Highlander hahmo
Tessa, Red Earth -pelin hahmo
Sage eli Tessa, Marvel Comicsin sarjakuvahahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tessa”, voi hakea sivunnimihaulla, laajalla sivunnimihaulla tai tekstihaulla.
Färsaarten kirjallisuuspalkinto

Färsaarten kirjallisuuspalkinto (fääriksi Mentanarvirðisløn M. A. Jacobsens) jaetaan vuosittain Färsaarilla kolmelle kirjailijalle. Palkinto on nimetty Mads Andreas Jacobsenin (1891–1944) mukaan.
Palkinnon on vuodesta 1958 myöntänyt Tórshavnarin kunta. Se jaetaan kolmessa sarjassa, kaunokirjallisuus, tietokirjallisuus ja muut kulttuuriteokset.
Palkinnon saannin edellytys on, että teos on kirjoitettu fääriksi. Jos se on kirjoitettu muulla kielellä, se on oltava käännetty fäärin kielelle.
G. D. Spradlin

Gervais Duan Spradlin (31. elokuuta 1920 – 24. heinäkuuta 2011) oli yhdysvaltalainen näyttelijä.
Syntyjään oklahomalainen Spradlin esiintyi muun muassa Francis Ford Coppolan Kummisetä osa II -elokuvassa (1974) senaattori Pat Gearyn osassa sekä vuonna 1979 ilmestyneessä elokuvassa Ilmestyskirja. Nyt. Muiden elokuvien joukkoon kuuluvat Vaikene ja kuole (1983), Tankki (1984) ja The Long Kiss Goodnight (1996).
Spradlin esiintyi myös televisiossa ja teatterissa. Hänen viimeinen elokuvansa Pressan tytöt on vuodelta 1999. Hän oli vuodesta 1944 vuoteen 2000 naimisissa Nelle Hulsizerin kanssa, ja hänellä on kaksi lasta.
Aiheesta muualla

G. D. Spradlin Internet Movie Databasessa. (englanniksi)
G. E. Asp

Asp vuonna 1926
Gustaf Edvard (Kustaa) Asp (21. lokakuuta 1866 Tampere – 10. huhtikuuta 1952) oli suomalainen arkkitehti ja teollisuuskoulun rehtori joka tuli tunnetuksi ensimmäisten suomenkielisten rakennusalan oppikirjojen tekijänä.
Aspin isä Gustaf Asp (1822–1895) toimi vuodesta 1866 Tampereen Pellavatehtaan rakennusmestarina Tampereella ja Aspin perhe asui Näsijärven rannalla Tammerkosken itäpuolella sijainneessa Aspinniemessä.
Asp kävi reaalikoulun ja valmistui arkkitehdiksi 20-vuotiaana Helsingin polyteknillisestä opistosta. Hän opiskeli sitten Saksassa ja piti jonkin aikaa omaa suunnittelutoimistoa Tampereella. Vuonna 1888 Asp siirtyi opettajaksi vastaperustettuun Turun teollisuuskouluun. Asp toimi Turun teollisuuskoulun lehtorina 1891–1925 sekä koulun rehtorina 1903–1910 ja uudelleen 1913–1919. Opettajantyössään hän havaitsi pian että rakennusalalla tarvittiin suomenkielistä oppimateriaalia ja niinpä hän julkaisi 1900-luvun alussa alan perusoppikirjaksi muodostuneen kuusiosaisen Huonerakenteiden opin. Kirjassa Asp käytti rakennustyömailla käytettyä arkisanastoa.
Asp suunnitteli 1900-luvun alussa taidemaalari ja kirjailija Kaarlo Enqvist-Atran jugendtyylisen taiteilijahuvilan Lempäälän Hauralaan.
Asp toimi myös Akseli Skutnabbin perustamassa Evankeliset ystävät-liikkeessä kustantaen ja toimittaen hengellisiä kirjoja (Evankelinen kustannusliike G. E. Asp). Hän oli Armon Sanomat -lehden aputoimittajana 1916–1952.
Gustaf Edvard Aspin puoliso vuodesta 1892, ammattientarkastaja Adele Nikander oli yksi Suomen ensimmäisistä naispuolisista rakennusmestareista. Hän avusti miestään oppikirjojen teossa piirtämällä muun muassa kirjoissa käytetyt havaintokuvat.